สวัสดีค่ะพอดีว่าแฟนหนูเค้านอนไม่หลับอ่ะค่ะ ถึงจะเพลียมากแต่เวลานอนก็แบบหลับๆตื่นๆค่ะ
สวัสดีค่ะ อาการนอนไม่หลับมา อาจเกิดจากสาเหตุต่างๆ เช่น- สาเหตุด้านร่างกาย มีอาการปวดจากโรคต่างๆ เช่น ปวดศีรษะไมเกรน ปวดท้องและแน่นหน้าอกโรคกระเพาะและกรดไหลย้อน หรือมีภาวะไทรอยด์เป็นพิษ มีภาวะหัวใจวาย เป็นต้น- สาเหตุด้านจิตใจ มีความเครียด วิตกกังวล ซึมเศร้า ทำให้มีการเปลี่ยนแปลงของสารสื่อประสาทในร่างกาย ทำให้ไม่สามารถนอนหลับตามปกติได้- สาเหตุจากปัจจัยภายนอก เช่น มีเสียงดังรบกวน แสงสว่างเกินไป เปลี่ยนสถานที่นอน การเดินทาง การออกกำลังกายมากเกินไป ทานคาเฟอีนมากเกินไป รวมถึงการนอนกลางวันนานเกินไป เป็นต้นในเบื้องต้นแนะนำให้ปรับปัจจัยภายนอกที่อาจรบกวนการนอนก่อน เช่น ควรทำให้ห้องนอนมืด ไม่สว่างเกินไป โดยการปิดไฟก่อนนอน หากมีแสงสว่างลอดเข้ามาในห้อง ควรหาม่านทึบแสงหรือที่กั้นต่างๆ มาบังไว้ ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ งดการดื่มชา กาแฟ โกโก้ และแอลกอฮอล์ ไม่ทานอาหารอิ่มเกินไปก่อนนอน ม่อ่านหนังสือหรือรับฟังข่าวสารต่างๆ ที่เครียดเกินไป พยายามเข้านอนให้ตรงเวลา ก่อนนอนอาจทำสมาธิ ฟังเพลงสบายๆ อ่านหนังสือธรรมะ สวดมนต์ตามแต่ละศาสนา เป็นต้นหากยังนอนไม่หลับ ก็ควรไปพบแพทย์เพื่อพิจารณาให้ยานอนหลับค่ะ เพื่อไม่ให้ร่างกายเกิดอาการต่างๆ ได้ เช่น อ่อนเพลีย ไม่มีแรง ไม่สดชื่นกระปรี้กระเปร่า ง่วงนอนในตอนกลางวัน ไม่มีสมาธิ ทำงานผิดพลาด ความจำไม่ดี เป็นต้น